Edmond Debeaumarché

Fear poist a ghlac páirt i bhFrithbheartaíocht na Fraince le linn an Dara Cogadh Domhanda a bhí in Edmond Debeaumarché (15 Nollaig 1906 – 28 Márta 1959). Tháinig sé slán, más ar éigin, ón gcogadh agus bronnadh iomaí suaitheantas air sna blianta iarchogaidh.

Bhain Debeaumarché feidhm as a phost le cúnamh a thabhairt do lucht na Frithbheartaíochta, ag seachadadh litreacha chucu ó Londain agus ar ais, mar shampla. Ghoid sé leabhair chóid a bhí in úsáid ag fórsaí an rialtais Vichy, a bhí ag comhoibriú leis na Gearmánaigh. 

Gabhadh Debeaumarché agus ceistíodh é chomh dian sin gur thit a mhothú. Níor ainmnigh sé aon duine dá chomhghleacaihe, áfach. Tar éis tamaill ag obair i ngéibhinn sa Fhrainc, daoradh chun báis é.

Sheoladh Debeaumarché chuig Campa Bergen-Belsen. Níor cuireadh an breithiúnas i ngnímh agus d'éirigh leis é féin a choimeád beo go dtí teacht fhórsaí na gComhghuaillí chuig an gcampa.

Bás agus comóradh 
I ndiaidh a bháis sa bhliain 1959, tionóladh seirbhís ina onóir in Les Invalides i bPáras. Cuireadh Debeaumarché in Dijon, a bhaile dúchais. Tá cearnóg ainmnithe ina dhiaidh in Dijon, chomh maith le sráid i Mantes-la-Ville.  

Chun a shaothar sa chogadh a chomóradh, eisíodh stampa poist sa tsraith Fhrancach úd "Laochra na Frithbheartaíochta" ar 26 Márta 1960.

Tagairtí 

Daoine a rugadh i 1906
Básanna i 1959
Daoine Francacha
An tUileloscadh